Πρωτότυπη λευκή μερέντα
250 γρ. κουβερτούρα λευκή, 70 γρ. βούτυρο, 1/2 κούπα γάλα φρέσκο
Για να φτιάξουμε πρωτότυπη λευκή μερέντα, αρχικά ρίχνουμε λίγο νερό σε μια κατσαρόλα και την τοποθετούμε σε μέτρια φωτιά. Ψιλοκόβουμε την κουβερτούρα μέσα σε ένα μεγάλο μπολ. Στερεώνουμε το μπολ στην κατσαρόλα. Προσθέτουμε το βούτυρο και το γάλα. Όταν αρχίσει να κοχλάζει το νερό, χαμηλώνουμε πολύ τη φωτιά. Ανακατεύουμε καλά μέχρι να λιώσει η κουβερτούρα και να ομογενοποιηθούν τα υλικά. Αποσύρουμε από τη φωτιά και αφήνουμε τη μερέντα να κρυώσει, για τουλάχιστον 1 ώρα. Βάζουμε, τη λευκή μερέντα, σε βάζο και τη διατηρούμε στο ψυγείο.
Γάλα,Σοκολάτα